stanford-oval/wikipedia huggingface dataset:
פולינום אופייני

באלגברה ליניארית, מתאימים לכל מטריצה ריבועית פולינום שנקרא הפולינום האופייני, והוא מקודד כמה תכונות חשובות של המטריצה.
אם  A היא מטריצה ריבועית מסדר  n, הפולינום האופייני שלה מוגדר כפולינום  p_{A}(\lambda )=\left|\lambda I-A\right|, כאשר  I היא מטריצת היחידה ו-  |\cdot | מסמן את הדטרמיננטה. זהו פולינום מתוקן שמעלתו שווה למספר הרכיבים שבמטריצה (הסדר שלה שסומן ב- n), ושורשיו הם הערכים העצמיים שלה.
כשכותבים  p_{A}(\lambda )=\lambda ^{n}+t_{n-1}\lambda ^{n-1}+t_{n-2}\lambda ^{n-2}+\dots +t_{0}, המקדם החופשי של הפולינום האופייני הוא  t_{0}=(-1)^{n}|A|, ואילו  t_{n-1} שווה למינוס העקבה של  A. בפרט הפולינום האופייני של מטריצה 2x2 הוא מהצורה  p_{A}(\lambda )=\lambda ^{2}-\operatorname {tr} (A)\cdot \lambda +\det(A). באופן כללי יותר, מקדמי הפולינום הם פונקציות סימטריות של הערכים העצמיים.
השורשים של הפולינום האופייני הם הערכים העצמיים של  A.
התכונה החשובה ביותר של הפולינום האופייני נתונה במשפט קיילי-המילטון, שלפיו  A מאפסת את הפולינום האופייני שלה, כלומר  p_{A}(A)=A^{n}+t_{n-1}A^{n-1}+\dots +t_{0}I=0. לכן הפולינום המינימלי מחלק את הפולינום האופייני.
לשתי מטריצות דומות יש אותו פולינום אופייני, אם כי ההפך אינו תמיד נכון (אפילו מעל שדה סגור אלגברית).
ראו גם

מטריצה
פולינום
פולינום מינימלי
ערך עצמי
דמיון מטריצות
צורת ז'ורדן
פטריק דונהו

פטריק ר. דונהו (באנגלית: Patrick R. Donahoe;‏ נולד ב-1955) הוא איש ממשל אמריקאי שכיהן כמנהל הכללי של דואר ארצות הברית בשנים 2010–2015, זאת לאחר שעבד 35 שנים בשירות הדואר של ארצות הברית.
ראשית חייו

פטריק דונהו נולד בפיטסבורג, פנסילבניה. ב-1977 הוא סיים לימודי כלכלה באוניברסיטת פיטסבורג. הוא גם סיים לימודי תואר שני בבית הספר לניהול על שם סלואן במכון הטכנולוגי של מסצ'וסטס.
קריירה

בעצת דודו, בוב ברוק, שהיה דוור, הוא החל לעבוד בשירות הדואר של ארצות הברית כפקיד במשרד הדואר בפיטסבורג. הוא התקדם במדרג הניהולי של השירות ובתפקידו האחרון לפני שמונה כמנהל הכללי הוא היה סגן המנהל הכללי.
ב-28 בינואר 2009 העיד קודמו של דונהו בתפקיד המנהל הכללי של הדאר, ג'ון פוטר, בפני הסנאט שאם שירות הדואר לא יהיה מסוגל להתאים את התשלומים שלו כך שהוא יוכל לעמוד בדרישות "חוק השיפורים והדין וחשבון של הדואר" (Postal Accountability and Enhancement Act) לתשלום הטבות הבריאות לגמלאיו, הוא יאלץ לשקול את צמצום מספר ימי חלוקת הדואר בשבוע לחמישה ימים בחודשים יוני עד אוגוסט.
החוק שהתקבל בקונגרס ב-30 בספטמבר אותה שנה נתן דעתו לסוגיה. עם זאת, פוטר חשף תוכנית לביטול חלוקת דואר בימי שבת. שינוי שכזה במחויבות הדואר לשירות חייב חקיקה מתאימה של הקונגרס.
ב-15 באפריל 2010 קיימה ועדת בית הנבחרים לפיקוח ולרפורמות שימוע לבחינת הסטאטוס של שירות הדואר וסקרה דוחות לאסטרטגיות לטווח קצר ולטווח ארוך ליציבות הפיננסית ויכולת העמידה של שירות הדואר שכותרתן הייתה "להמשיך ולחלק: בחינת המשבר הפיננסי הנוכחי של שירות הדואר ויכולת עמידתו העתידית במשימותיו". בעדות שמסר פוטר בשימוע זה הוא אמר שעד שנת 2020 עלולים יהיו ההפסדים המצטברים של השירות להגיע ל-238 מיליארד דולר, ובמקביל נפח דברי הדואר ירד ב-15% בהשוואה לזה של 2009.
קריירה > המנהל הכללי של דואר ארצות הברית

ב-26 באוקטובר אותה שנה הודיע פוטר למועצת המנהלים של שירות הדואר על פרישתו שנכנסה לתוקפה ב-3 בדצמבר. במקומו של פוטר מונה דונהו כמנהל הכללי של דואר ארצות הברית, ה-73 למניין. ביום כניסתו לתפקיד חזר דונהו על דעתו של פוטר בעד חמישה ימי חלוקת דואר. ב-6 בפברואר 2013 הודיע דונהו שהחל מה-5 באוגוסט אותה שנה יעבור שירות הדואר לשבוע חלוקת דואר של חמישה ימים, מהלך שיחסוך 2 מיליארד דולר לשנה. באותה יום קרא האיגוד הלאומי של מחלקי הדואר הכפריים לפיטוריו. ב-16 ביולי העבירה תת-הוועדה לשירותים פיננסיים וממשלתיים כלליים של ועדת ההקצבות של בית הנבחרים הצעת חוק שבה הובטח המשך חלוקת הדואר בשישה ימים, ובכך הסירה מעל סדר היום את הצעותיהם של פוטר ושל דונהו.
דונהו סיים את כהונתו כמנהל הכללי של הדואר ב-1 בפברואר 2015. במקומו מונתה מייגן ברנן, האישה הראשונה בתפקיד זה.
חיים אישיים

דונהו נשוי ואב לשני בנים. לאחר פרישתו משירות הדואר הוא מונה כחבר בחבר המנהלים של חברת השיווק SG360°.
הערות שוליים

↑  "AllGov - Officials"
↑  Ed O'Keefe, The new postmaster general speaks out, The Washington Post, 01/31/2011
↑  "Postmaster General/CEO John E. Potter Before the Subcommittee on Federal Financial Management". Archived from the original on January 30, 2009, p. 8.
↑  "Report on Universal Postal Service and the Postal Monopoly". Archived from the original on June 23, 2011.
↑  "Statement of Postmaster General/CEO John E. Potter Before the Committee on Government on Oversight & Government Reform United States House of Representatives & Subcommittee on Federal Workforce, Postal Service, and the District of Columbia". Archived from the original on August 9, 2010.
↑  Ed O'Keefe (October 26, 2010). "Postmaster general to retire". The Washington Post.
↑  "CURRENT REPORT Pursuant To Section 13 or IS(d) of The Securities Exchange Act of 1934 and Section 3654 of The Postal Accountability and Enhancement Act of 2006". Postal Regulatory Commission.
↑  Association for Postal Commerce, Postal News and Information from Around the World, February 6, 2013 .
↑  Sarah A. McCarty (November 14, 2014). "U.S. Postmaster General Patrick Donahoe announces resignation as postal workers protest proposed cuts". Alabama Media Group.
↑  "U.S. Postal Service Selects First Female Postmaster General". Time. November 14, 2014.
↑  Patrick R. Donahoe - United States Postal Service
↑  Patrick Donahoe, Former U.S. Postmaster General, to join SG360° Board of Directors, Cision, May 07, 2018.
פארק היער הלאומי ג'אנגג'יאג'יה

| --- | --- |

 מידע כללי
 תאריך הקמה:  1982 (יוליאני) 
 נתונים ומידות
 שטח:  479.15 קילומטר רבוע
 מיקום
 מדינה:  הרפובליקה העממית של סין הרפובליקה העממית של סין
 מיקום:  וולינגיואן 
 קואורדינטות:  29°19′39″N 110°24′58″E﻿ / ﻿29.3274°N 110.416°E﻿ / 29.3274; 110.416
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןפארק היער הלאומי ג'אנגג'יאג'יה(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןפארק היער הלאומי ג'אנגג'יאג'יה
 
פארק היער הלאומי ג'אנגג'יאג'יה (בסינית: 湖南张家界国家森林公园) הוא פארק יער לאומי הממוקם בג'אנגג'יאג'יה, מחוז חונאן, סין. זהו אחד ממספר פארקים לאומיים הנמצאים באזור הנוף וולינגיואן.
היסטוריה

בשנת 1982, הפארק הוכר כפארק היער הלאומי הראשון של סין עם שטח של כ-49 קילומטרים רבועים. פארק היער הלאומי ג'אנגג'יאג'יה הוא חלק משטח של 397 קילומטרים רבועים של אזור נופי וולינגיואן. בשנת 1992, וולינגיואן הוכרה רשמית כאתר מורשת עולמית של אונסק"ו.
המאפיינים הגאוגרפיים הבולטים ביותר של הפארק הם התצורות דמויות העמודים הנראות ברחבי הפארק. אף על פי שהוא דומה לשטח קרסט, אזור זה אינו מושתת על אבני גיר ואינו תוצר של פירוק כימי, האופייני לקרסט מקומי. המבנים הקיימים בפארק הם תוצאה של שנים רבות של סחיפה פיזית ולא כימית.
חלק ניכר מהבליה שיוצר את העמודים הללו הוא תוצאה של התרחבות הקרח בחורף והצמחים הגדלים עליהם. מזג האוויר לח כל השנה, וכתוצאה מכך העלווה צפופה מאוד.
מבנים

משמעות שמה של מעלית ביילונג היא "מעלית שמיים של מאה דרקונים", והיא נפתחה לקהל ב-2002. גובהה 326 מטרים וזוהי המעלית החיצונית הגבוהה בעולם. היא יכולה להעביר מבקרים לפסגה בפחות משתי דקות. המבנה מורכב משלוש מעליות זכוכית נפרדות, שכל אחת מהן יכולה לשאת עד 50 אנשים בו זמנית.
באוגוסט 2016, נפתח באתר גשר הזכוכית בג'אנגג'יאג'יה, שהוא גשר הזכוכית הארוך ביותר (430 מטרים) והגבוה ביותר להולכי רגל בעולם. 13 ימים לאחר הפתיחה, נסגר הגשר בשל עומס מבקרים. ב-30 בספטמבר 2016, הגשר נפתח מחדש לאחר התאמות בלוגיסטיקה ואמצעי הבטיחות שלו לטיפול במספר רב של תיירים.
יש שלוש מערכות מעליות גונדולה בתוך הפארק. רכבל ההר Tianzi, רכבל Yangjiajie ורכבל Huangshizhai.
יש גם מונורייל שמוביל את המבקרים אל גלריית עשרת המייל באתר.
ראו גם

הר טיאנמן, תכונה בתוך הפארק הלאומי הר טיאנמן הסמוך.
הערות שוליים

↑  "Wulingyuan Scenic and Historic Interest Area". Unesco World Heritage Centre. United Nations Educational, Scientific, and Cultural Organization. נבדק ב-16 בדצמבר 2013. {{cite web}}:  (עזרה)
↑  "Zhangjiajie Scenic Spot". www.travelchinaguide.com. נבדק ב-2008-07-30.
↑  "A Brief Account of Zhangjiajie". www.zhangjiajie.com.cn. נבדק ב-2008-07-30.
↑  Construction in Scenic Spots: Protection or Destruction?, Beijing Review
↑  BBC News (2016-08-20). "Glass bridge: China opens world's highest and longest". BBC News. 20 August 2016.
↑  "World's longest glass bridge closes for maintenance two weeks after opening". The Guardian. 2016-09-02.
↑    Editorially integrated partnerships with the Telegraph, The Telegraph
↑  "Tianzi Mountain Cable Car". נבדק ב-23 ביולי 2021. {{cite web}}:  (עזרה)
↑  "New cable car in Yangjiajie". נבדק ב-23 ביולי 2021. {{cite web}}:  (עזרה)
↑  "Zhangjiajie National Park Monorail China 湖南张家界国家森林公园". YouTube. ארכיון מ-2021-12-21. נבדק ב-5 ביולי 2021. {{cite web}}:  (עזרה)
↑  "The monorail train running along ten-mile gallery in Wulingyuan". נבדק ב-5 ביולי 2021. {{cite web}}:  (עזרה)
| --- | --- |
בקרת זהויות :  VIAF: 315125617   WorldCat (עם VIAF): 315125617 
פארק היער הלאומי ג'אנגג'יאג'יה
מעלית ביילונג
רכבל הרים טיאנצי
פולינוירופתיה של מחלה קריטית

פולינוירופתיה של מחלה קריטית (באנגלית: CIP ,Critical Illness Polyneuropathy) וגם מיופתיה של מחלה קריטית (CIM ,Critical Illness Myipathy) הן תסמונות חופפות של חולשת שרירים מפושטת וליקויים נוירולוגים, אשר יכולות להתפתח בקרב חולים קריטיים בטיפול נמרץ.
ל-CIP ו-CIM מאפיינים קלינים דומים, המובדלים לעיתים קרובות על בסיס מבחנים אלקטרופיזיולוגיים מיוחדים או על ידי ביופסיה לשריר ולעצב. הסיבות לתסמונות אינן ידועות.
קורטיקוסטרואידים וחסמים נוירומסקולרים אשר ניתנים בטיפול נמרץ לעיתים קרובות, יכולים לתרום להתפתחות התסמונות, כמו גם עליה ברמת הסוכר בדם שגם כן מופיעה בקרב חולים קריטיים.
הערות שוליים

↑  Maramattom BV, Wijdicks EF (2006). "Acute neuromuscular weakness in the intensive care unit". Crit. Care Med. 34 (11): 2835–41. doi:10.1097/01.CCM.0000239436.63452.81. PMID 16932235.
↑  Visser LH (2006). "Critical illness polyneuropathy and myopathy: clinical features, risk factors and prognosis". Eur. J. Neurol. 13 (11): 1203–12. doi:10.1111/j.1468-1331.2006.01498.x. PMID 17038033.
↑  Schweickert WD, Hall J (2007). "ICU-acquired weakness". Chest. 131 (5): 1541–9. doi:10.1378/chest.06-2065. PMID 17494803.
↑  Hermans G; Wilmer A; Meersseman W;  et al. (2007). "Impact of intensive insulin therapy on neuromuscular complications and ventilator dependency in the medical intensive care unit". Am. J. Respir. Crit. Care Med. 175 (5): 480–9. doi:10.1164/rccm.200605-665OC. PMID 17138955.
ערך זה הוא קצרמרבנושא מחלות. אתם מוזמנים לתרום לוויקיפדיה ו.
פארק המדע קריית ויצמן

| --- | --- |

מבט מהאוויר על פארק המדע
 מידע
 עיר:  נס ציונה, בסמוך לגבולה עם רחובות
 תאריך ייסוד:  1971
 מייסדים:  מכון ויצמן למדע
 קואורדינטות:  31°54′52″N 34°48′17″E﻿ / ﻿31.91455556°N 34.80481667°E﻿ / 31.91455556; 34.80481667
  מפת מיקום  מפה דינמית   (למפת גוש דן מוגדלת) פארק המדע קריית ויצמן(למפת גוש דן רגילה) פארק המדע קריית ויצמן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק המדע קריית ויצמן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק המדע קריית ויצמן  he פארק המדע קריית ויצמןhe פארק המדע קריית ויצמןמפת  __ נס ציונה (in English: Ness Ziona)מצפון: __ ראשון לציון (in English: Rishon LeZion) ממזרח: __ באר יעקב (in English: Be'er Ya'akov), __ מועצה אזורית גזר (in English: Gezer Regional Council) מדרום: __ רחובות (in English: Rehovot) ממערב: __ מועצה אזורית גן רווה (in English: Gan Raveh Regional Council) tabBackground:;tabBorder:#aaa;defaultTab:0;
 
פארק המדע קריית ויצמן הוא פארק תעשיות מתקדמות (היי-טק) הנמצא בנס ציונה, בסמוך לגבולה עם רחובות.
היסטוריה

טקס הנחת אבן הפינה לפארק נערך במאי 1971, והמבנה הראשון נחנך בסוף 1972. הפארק הוא פארק המדע השלישי שהוקם בישראל לאחר פארק מתם בחיפה והר חוצבים בירושלים. יוזם ההקמה היה שלהבת פריאר, שהיה משנה לנשיא מכון ויצמן למדע. מטרת הפארק הייתה לקשר בין המדע לתעשייה. שר האוצר, פנחס ספיר, תמך ברעיון בהתלהבות רבה, וביחד עם חברת "אפריקה ישראל להשקעות" החלו בהקמת פארק המדע, בתחום המוניציפלי של נס ציונה, ממערב לגבעת הקיבוצים. מאז הפארק גדל והתרחב. החברה שהקימה את הפארק ("פרק לתעשיות עתירות מדע בע"מ") הפכה ל"אפריקה ישראל נכסים", הזרוע היזמית בתחום הנדל"ן המניב של "אפריקה ישראל להשקעות".
הפארק כולל כ-100,000 מ"ר בנויים. מלבד גודלו הייחודי, יתרונו הוא הקרבה למוסדות אקדמיים-מחקריים: מכון ויצמן למדע, הפקולטה לחקלאות של האוניברסיטה העברית ברחובות והמכון למחקר ביולוגי בישראל בנס ציונה.
עם החברות השוכנות בפארק נמנות "HP Indigo" (שבבעלות HP), אלביט מערכות וחברת הבת שלה אל-אופ, חברת האינטרנט קונדואיט, QBI (שהוקמה על ידי חוקרים ממכון ויצמן למדע), קמהדע ועוד.
חלק מאדמות הפארק נחכרו על ידי חברת אפריקה ישראל נכסים ממכון ויצמן למדע, בהסכם חכירה ל-50 שנה שנועד להסתיים בשנת 2029. בסוף 2014 הגיעו אפריקה ישראל נכסים ומכון ויצמן להסכם לפיו תבוטל החכירה, מכון ויצמן ישלם לאפריקה ישראל נכסים 201 מיליון ש"ח, ובתמורה הפארק יעבור לבעלות משותפת של 60% אפריקה ישראל ו-40% מכון ויצמן.
היסטוריה > פארק ת.מ.ר

האזור כולו תוכנן כפארק אחד אך חלקו הדרומי נמצא בשטחה של העיר רחובות. עיריית רחובות נתנה לו את השם פארק ת.מ.ר (תעשייה-מדע-רחובות) על שם יצחק רבין. זהו האזור הנושק לתחנת הרכבת רחובות ונמצא בו גם מרכז מסחרי ומלון שנפתח ב-2011. רחוב המדע ורחוב וייסגל הם הגבול הצפוני של תחום הפארק ברחובות. הקמת פארק המדע באזור זה החלה בשנת 1965, עת שהונחה אבן הפינה למפעל אל-אופ שנחנך בשנת 1967. בשנת 1990 הקימה עיריית רחובות את החברה לפיתוח רחובות, שעוסקת בין השאר בקידום ופיתוח פארק ת.מ.ר.
עם החברות השוכנות בפארק נמנות אל-אופ (שבבעלות אלביט מערכות), סטרטסיס ואפלייד מטיריאלס ישראל.
ראו גם

פארק מתם
הר חוצבים
הערות שוליים

↑  אהרן פריאל, מן ההטבות לקריית המדע ברחובות נהנה בינתיים הקבלן, מעריב, 2 ביוני 1971
↑  קריית ויצמן, מעריב, 27 באוגוסט 1985
↑  שלומית צור, ‏מכון ויצמן נכנס שותף בפארק ויצמן עם אפריקה ב-200 מ' ש', באתר גלובס, 24 בדצמבר 2014
↑  ענת כהן, ‏רשת פתאל פותחת השבוע מלון עסקים חדש ברחובות, באתר גלובס, 11 בדצמבר 2011
↑  היום תונח אבן פינה לקרית התעשיה המדעית, חרות, 25 באוקטובר 1965
↑  נחנך מיפעל אלקטרו אופטי ברחובות, על המשמר, 22 בנובמבר 1967
|  אזורי תעשייה בישראל |
| --- | --- | --- |
| אזורי תעשייה | מעלות (מעלות-תרשיחא) • מגדל תפן (חבל תפן) • צ.ח.ר (ראש פינה) • צ'ק פוסט (חיפה) • אלון תבור (עמק יזרעאל) • קריית ספיר (נתניה) • הרצליה פיתוח (הרצליה) • כפר סבא • נווה נאמן ׁ(הוד השרון) • פארק שרונים (הוד השרון) • עבר הירקון (תל אביב-יפו) • BBC בני ברק • סגולה (פתח תקווה) • קריית אריה (פתח תקווה) • קריית מטלון (פתח תקווה) • חולון • מתחם האלף (ראשון לציון) • מרכז עינב (מודיעין-מכבים-רעות) • עטרות (ירושלים) • הר חוצבים (ירושלים) • תלפיות (ירושלים) • הר טוב • (מטה יהודה) • עד הלום (אשדוד) • שער הנגב וספירים (מועצה אזורית שער הנגב) • תימורים (קריית מלאכי) • עידן הנגב (רהט) • אופקים • באר שבע • עמק שרה (באר שבע) • קריית יהודית (באר שבע) • אבשלום (חבל שלום) • נאות חובב • דימונה • מישור רותם (מישור ימין) • מצפה רמון |  |
| פארקי תעשייה | רמת דלתון (דלתון) • בר לב (אחיהוד) • משגב • קדמת גליל (טבריה) • ציפורת (נוף הגליל) • שגיא 2000 (מגדל העמק) • מת"ם (חיפה) • צבאים (בית שאן) • יקנעם • מבוא כרמל (רמות מנשה) • קיסריה • עמק חפר • יורופארק (יקום) • לב הארץ (כפר קאסם) • אפק (ראש העין) • עתידים (תל אביב-יפו) • אזורים (פתח תקווה) • חמן (חבל מודיעין) • (נתב"ג) • שורק (ראשון לציון) • פלמחים • קריית ויצמן (נס ציונה) • מודיעין • מלחה (ירושלים) • כנות (גדרה) • ראם (בני עי"ש) • קריית גת • נעם (נתיבות) • גב ים נגב (באר שבע) • עומר  • שחורת (אילת) |  |
| אזורי תעשייה ביהודה ושומרון | שח"ק (גוש שקד) • ניצני שלום (שומרון) • בראון (קדומים) • ברקן • אריאל מערב (אריאל) • שער בנימין (מטה בנימין) • מישור אדומים (מעלה אדומים) |  |
| אזורי ופארקי תעשייה עתידיים | רמת בקע • צומת שוקת • מעבר תרקומיא • עירון • גבעת ברנר • רג"מ • בוסתני חפץ • שער הירדן • שער שומרון |  |
| אזורי תעשייה לשעבר | קריית המלאכה (תל אביב-יפו) • ארז (מעבר ארז) • קרני (מעבר קרני) • נווה דקלים • קטיף • ימית • אופירה |  |
| מרחב עורפי | חוף שמן • איירפורט סיטי |  |
פסגת אול בלאק

| --- | --- |
אין תמונה חופשית
 מידע כללי
 גובה:  2,025 מ' 
 מיקום:  אזור הברית האנטארקטית,
 רכס הרים:  הרי באוורס 
 קואורדינטות:  71°48′S 163°57′E﻿ / ﻿71.8°S 163.95°E﻿ / -71.8; 163.95
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אול בלאק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אול בלאק
 
פסגת אול בלאק (באנגלית: All Black Peak) היא הפסגה המרכזית בצד הדרומי-מזרחי של רכס לאנטרמן בארץ ויקטוריה, אנטארקטיקה, המתנשאת ל-2024 מטר במזרח ראש הרי באוורס.
שמה של הפסגה ניתן לה בשל צבעה הכהה בשנת 1983, על ידי ועדת השמות האנטארקטית של ניו זילנד בעקבות הצעת הגאולוג ליירד.
הפסגה ממוקמת ב-Pennell Coast, אזור באנטארקטיקה בין כף ויליאמס וכף אדייר.
הערות שוליים

מידע על הפסגה
| רכס לאנטרמן |
| --- | --- | --- |
| קרחונים | אור • האנטר • הושקו • לינדר • מאקינון • סלדג'רס |  |
| רכסים | ריילי |  |
| הרים | אדיקסון • אול בלאק • באוורס • ברנסטין • לאגרינג • רוול |  |
| מעברי הרים | האסקי |  |
פולינה צ'יקטונוב

| --- | --- |

פולינה צ'יקטונוב, יוני 2023
 לידה:  17 בינואר 1980 (בת 44) הרפובליקה הסובייטית הסוציאליסטית הטג'יקית, ברית המועצות 
 מדינה:  ישראל, ברית המועצות, טג'יקיסטן 
 מקום לימודים:  אפקה – המכללה האקדמית להנדסה בתל אביב 
 פרופיל ב-IMDb
 
פולינה צ'יקטונוב (נולדה ב-17 בינואר 1980) היא רקדנית, מורה לריקוד וכוריאוגרפית ישראלית.
ביוגרפיה

נולדה בטג'יקיסטן, לאב פרופסור לביולוגיה ולאם מורה לנגינה בפסנתר. בגיל 6 החלה ללמוד ריקוד ובשנת 1992, בגיל 12, עלתה עם משפחתה לישראל. בוגרת תואר ראשון בהנדסת תוכנה וניהול מטעם המכללה האקדמית להנדסה, אפקה.
משנת 1995 עד שנת 1998 החזיקה צ'יקטונוב בתואר אלופת ישראל בריקודים סלוניים למקצוענים. כמו כן היא משתתפת בקביעות בתחרויות ארציות בריקודים סלוניים ולטיניים. בן זוגה המקצועי לריקודים הסלוניים משנת 2000 הוא אורון דהן (למעט שנתיים בהן רקדה עם דניס בלוצרקובסקי). צ'יקטונוב ייצגה את ישראל בתחרויות בינלאומיות, ובהן אליפויות אירופה ואליפויות העולם בריקודים סלוניים.
משנת 2005 עד 2012 השתתפה בתוכנית הריאליטי "רוקדים עם כוכבים". בעונה הראשונה השתתפה כבת זוגו לריקודים של אבי גרייניק, בעונה השנייה - פבלו רוזנברג, בעונה השלישית - מיכאל הנגבי, בעונה הרביעית - אורן סמדג'ה, בעונה החמישית - משה פרץ (השניים זכו במקום השני), בעונה השישית - אקי אבני, ובעונה השביעית - שלמה בראבא. בשנת 2024 חזרה להשתתף בעונה השלישית של רוקדים עם כוכבים בקשת, ורקדה עם יזהר כהן.
משנת 2000 היא מופיעה יחד עם בן-זוגה לריקוד אורון דהן במופעי מוזיקה קובנית, יחד עם ההרכב המוזיקלי "סולו טו". צ'יקטונוב בעלת תעודת מדריך, בוחן ושופט בריקודים סלוניים, והיא מלמדת ומדריכה רקדנים לקראת תחרויות בארץ ובעולם.
צ'יקטונוב גרושה ואם לשתי בנות.
הערות שוליים

↑  האתר הרשמי של התוכנית רוקדים עם כוכבים, באתר רשת
פיראניה (סרט, 1978)

| --- | --- |
כרזת הסרט
כרזת הסרט
 בימוי:  ג'ו דנטה 
 הופק בידי:  ג'ון דוויסון
 תסריט:  ריצרד רובינסון, ג'ון סיילס
 עריכה:  ג'ו דנטה, מרק גולדבלט
 שחקנים ראשיים:  ברדפורד דילמן הת'ר מנזיס
 מוזיקה:  פינו דונגיו 
 צילום:  ג'יימי אנדרסון 
 מדינה:  ארצות הברית 
 חברת הפקה:  יונייטד ארטיסטס 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  3 באוגוסט 1978
 משך הקרנה:  94 דק' 
 שפת הסרט:  אנגלית 
 סוגה:  קומדיית אימה, סרט אימה, סרט מדע בדיוני 
 תקציב:  770,000 דולר
 הכנסות:  16,000,000 דולר
 דף הסרט ב־IMDb
 
פיראניה (באנגלית: Piranha) הוא סרט אימה אמריקאי משנת 1978 בבימויו של ג'ו דנטה, עם ברדפורד דילמן והת'ר מנזיס (אנ') בתפקידים הראשיים.
העלילה היא על שבט דגי פיראניה שעברו שינוי גנטי שהפך אותם למסוכנים ביותר, שחודרים לנהר ומפילים אימה וקורבנות בקרב אזרחים בכפר נופש ובמחנה קיץ.
הסרט נוצר בהשראת סרט האימה מלתעות של סטיבן ספילברג.
הסרט הצליח מאוד והפך לסרט פולחן ובעקבותיו הופק סרט המשך ב-1981 סרטי רימייק ב-1995 ו-2010 (בשם "פיראנה 3D") וסרט המשך ב-2012 (אנ').
הסרט זכה בפרס סאטורן על העריכה והיה מועמד לפרס סאטורן לסרט האימה הטוב ביותר.
תקציר העלילה

זוג מטיילים צעירים נכנס לבריכה במם מגודר שהכניסה אליו אסורה. הם מתפשטים ונכנסים לבריכה אבל כעבור זמן קצר הם נתקפים ונטרפים על ידי דגים, הבריכה מאדימה והם נעלמים.
החוקרת מגי מקיואן (הת'ר מנזיס) נשכרת לגלות מה עלה בגורלם. היא מגיעה בג'יפ למקום בו נראו לאחרונה - Lost River Lake. היא פוגשת שם בפול גרוגן (ברדפורד דילמן) שגר בקרבת מקום עם בתו סוזי שנמצאת כעת במחנה קיץ לחוף הנהר.
הוא מנסה לעזור לה ולוקח אותה למפעל צבאי נטוש שבו יש בריכת מים מלוחים. מגי פותחת את המגוף כדי לרוקן את הבריכה אבל אז הם מותקפים על ידי אדם שמנסה למנוע זאת. פול גובר עליו. הבריכה מתרוקנת והם מוצאים את שלדי בני הזוג. הזר מתעורר בינתיים, גונב את הג'יפ אך לבסוף מתהפך. הם לקוחים אותו לביתו של פול.
כשהוא מתעורר הוא מגלה ששמו ד"ר רוברט הוק (קווין מקארתי) וכי במתקן הזה פיתח מוטציה מסוכנת של דג פיראניה במסגרת פרויקט סודי של צבא ארצות הברית שמטרתו לזהם את כל מקורות המים של וייטנאם בדגים האלה. בינתיים הסתיימה מלחמת וייטנאם, והצבא נטש את המקום ורק הוא נשאר. לדבריו בגלל ריקון הבריכה יגיעו הפיראניה הטורפים לנהר וייטרפו כל מי שנמצא שם.
הם לא מאמינים לו אך למחרת הם שטים ברפסודה בנהר ונתקלים בידידו של פול, ג'אק (קינן ווין) מוטל על החוף ללא רוח חיים לאחר שרגלו נאכלה.
הם חוזרים לנהר ומבחינים בסירה קטנה עליה ילד זועק לעזרה לאחר שאביו טבל את ידו במים ונאכל על ידי הדגים. ד"ר הוק מתקרב לילד ומצליח להעביר אותו לרפסודה אבל בינתיים נטרף על ידי הפיראניה שמכלים זעמם ברפסודה ומתחילים לכרסם את החבלים שלה. ברגע האחרון, לפני שהרפסודה מתפרקת, הם מצליחים להגיע לגדה. פול מצליח למנוע את פתיחת סכר בנהר ומזעיק את המשטרה.
כוח צבאי בפיקודו של קולונל וקסמן (ברוס גורדון) מגיע למקום ביחד עם הביולוגית ד"רה מנגר (ברברה סטיל) שהייתה בעבר בת זוגו של ד"ר הוק לחיים ולמחקר. הם מחליטים להרעיל את הדגים בנהר אך פול חולק עליהם ואומר כי יש יובל שעוקף את הסכר והפריניה יכולים להגיע דרכו למחנה הקיץ ולכפר הנופש. הקולונל וד"ר מנג'ר מזהירים את פול ומגי לא לגלות דבר על הפרויקט הסודי הזה. פול חרד לגורל בתו שנמצאת במחנה קיץ ויודע שיש דרך לדגי הפיראניה לעקוף את הסכר. הוא ומגי מצליחים לברוח אך נעצרים על ידי המשטרה ונכלאים. מגי מצליחה להשתלט על הסוהר והם נמלטים במהירות ברכב משטרתי לעבר מחנה הקיץ. הילדים נכנסים לשחות בנהר ולפתע מותקפים על ידי הפיראניות. המדריכה בטסי (בלינדה בלסקי) נטרפת וכן ילדים נוספים ופצועים רבים. המים מאדימים מדם.
פול ומרגי מגיעים למקום מאוחר אך פול נרגע כשרואה את בתו שלמה כי לא רצתה להיכנס למים.
פול מתקשר למנהל כפר הנופש היוקרתי (דיק מילר) ומזהיר אותו אך זה דוחה אותו וגם קולונל וקסמן דוחה את החששות. לפתע מותקפים כל הרוחצים על ידי הפיראניות ורבים נטרפים או נפצעים קשה. קולונל וקסמן מנסה לעזור אך נטרף גם הוא.
פול יודע שהפיראניה האלה יכולים לחיות גם במים מלוחים וייזהמו גם את האוקיינוס. ליד שפך הנהר נמצא מפעל מתכת ובמרתפו מיכלים עם פסולת רעילה. פול ומגי מגיעים למקום בסירת מרוץ ופול צולל למיכלים ללא מסיכה, קשור בחבל לסירה כדי לפתוח אותם. בדרכו הוא נפגע על ידי פיראניות. מגי סופרת עד 100 ומושכת אותו לסירה. הפסולת הרעילה נשטפת לנהר וד"ר מנג'ר מרגיעה את העיתונאים כי אין כעת סכנה.
צוות השחקנים

| שם השחקן/ית | שם הדמות | הערות |
| --- | --- | --- |
| ברדפורד דילמן | פול גרוגן |  |
| הת'ר מנזיס | מגי מקיואן |  |
| קווין מקארתי | ד"ר רוברט הוק | חוקר ביולוג |
| קינן ווין | ג'ק | חבר של פול |
| ברברה סטיל | ד"ר מנג'ר | חוקרת ביולוגית |
| ברוס גורדון | קולונל וקסמן |  |
| בלינדה בלסקי | בטסי |  |
| שנון קולינס | סוזי גרוגן | בתו של פול |
| דיק מילר | באק גרדנר | מנהל אתר נופש |
הפצה

המועצה לביקורת סרטים ומחזות התירה את הצגת הסרט בישראל עם הגבלת צפייה מגיל 16 ולאחר הסרת קטעים מהסרט שבהם מוצגים איברים מרוטשים.
הערות שוליים

↑  שיחקה בסרט צלילי המוסיקה כלואיזה פון טראפ, הבת השלישית בגיל במשפחה
↑  סרטים - פירניה, מסמך באתר ארכיון המדינה
| --- | --- |
בקרת זהויות :  LCCN: n2018051706   WorldCat (עם LCCN): n2018-051706
פרידריך זילכר

| --- | --- |

פרידירך זילכר ואשתו
 לידה:  27 ביוני 1789 Schnait, הרפובליקה הפדרלית של גרמניה 
 פטירה:  26 באוגוסט 1860 (בגיל 71) טיבינגן, הרפובליקה הפדרלית של גרמניה 
 שם לידה:  Philipp Friedrich Silcher 
 מוקד פעילות:  ממלכת וירטמברג 
 שפה מועדפת:  גרמנית 
 פרופיל ב-IMDb
 
פרידריך זילכר (בגרמנית: Philipp Friedrich Silcher, ‏27 ביוני 1789 – 26 באוגוסט 1860, טובינגן) היה מנצח ומלחין גרמני.